
MELANESIAN MISSION. 


TOLAHAI PALONA OORUE I HOOWA. 


T Suluie kana, oto a Palopalo kei teuri, 


Nov eno hao iano nou maahu keu, nou hei lio lou, ana Toe 
a Lord ohaasapemawa au.—Psalm 3. 6. 


KIE ke unu tahanainie mui roroana ikie hunie God hahuana 
nanama, 


"| Mala ke pouruuru, kire ke haahoue mo roroana ikire. 


OKO haahoue mui roroana ineu hunie God Mamaa, na 

hunie God Kale, na hunie God Lioa Maai, na inaona 

mui Angel na kire Maai, uri nou takalo ana mo reisaena isaeku, 

ra ana walaku, ra ana helelaku, Aena meena noko eitanaio 

God Mamaa, Kale, na Lioa Maai, hunie oke saeasie mui roroana 
ineu, aena ana Jesus Christ a Lord ineu. Amen, 


{| Oto a Palopalo kei teuri. 


ORD hahuana amasine, emi ko eitanaio, oke niie hunie mo 
inoni hiwalaimoline ioe, saeasi roroana ra hanue lamana; 
huni emi kesi rerea manie ahutana mui roroana iemi, emi kesi 
esu mamanutoo nemue; itehulaana Jesus Christ a Lord emi. 
Amen. 


{| Oto a Palopalo kei teuri, 


Lord, oke rokasie nidumemi. 
Na wawamam kesi houleinie tarohamu. 


God, lauae mai haauri emi. 
Lord, lauhi, emi mone, 


4 HOOWA 


“| Kire ke mani tae, a Palopalo kesi teuri, 


Manikuluaza hunia Mamaa: na hunia Kale, na a Lioa Maai; 
Mala waite, na oto molana : e saa mano oto oo. Amen. 


Omnu ke sai diana ana Lord. 
Emi ko sai diana ana Satana Lord. 


‘| Ote kire ke suluie Psalm ie. 
PSALM 95. 


IE ke sulu kana nana Lord: kei ke sunie mawataa hunie 
Hau Haaurilaka. 

Kie ke lai paalahe diana ana: kie ke sunie mawataa peie 
kanana nana. 

Oto a Lord Neia God alaha : hahuei alaha liutaada taena 
na lioa. 

Laona nimana mu deiderie e kokoro: na toolana oto mu 
toloi henue e tetewaa. 

Neie e tooana asi, ana e haaholaa : na nimana e manireie 
anohu, 

Kie ke qaoola, kie ke urutou: kie ke qouruuru hahia Lord 
e haaholaikie. 

Manikuluana hunia Mamaa: na hunia Kale, na a Lioa Maai; 

Mala waite, na oto molana: e-saa mano oto oo. Amen, 


“1 Oto kei saie kele mei Usuusu Maai, kesi sului Psalm ie. 
PSALM 100. 


MU ke mawa pei rike nana Lord, taena na hanue: omu 
esu aleale nana Lord; lae honosie naona peie sulu kanana. 
Omu ke neisae ana Lord uri neia God: neie e haaholaikie, 
na ikie haike; ikie mu inoni ineie, na mui sheep ana hanue 
ineie. 
Omu ke sili pei paalahelana ilaona para ineie, lai saidiana 
ana laona lolata ineie: paalahea, saidiana ana Satana. 
Oto nea Lord e diana, e amasikie taraurei: neie e walaimoli 
suli taena na gaune ni inoni. 
Manikuluaza hunia Mamaa: na hunia Kale, na a Lioa Maai; 
Mala waite, na oto molana ; e saa mano oto oo, Amen. 


HOOWA 5 


“ Kire ure ue kire si mani saie Hiwalatmoline, 


Nov hiwalaimoli ana God Mamaa, ana e haaholaau na 
taenana ola. 
Nou hiwalaimoli ana God Kale, ana e hanuieu na taenana 
inoni, 
Nou hiwalaimoli ana God Lioa Maai, ana e haamaaieu na 
ahutada mu ini a God e lio hunire oto. Amen. 


{| Oto a Palopalo kesi teuri, 


A Lord ke io peiomu. 
Na peie maurihaamu. 


"| Kire ke pouruuru, a Palopalo kesi teuri, 


Kolu ke arenai. 


€ Oto kire si saie Arenaine a Lord. 


AMAA ileni, Satamu ke maai. Alahana ioe ke lac mai. 
Muola saemu eni deuleni qaulani ke lae oto, iano ileu 
mala oto ileui. Da mai siiri huniemi mui neula ke adona 
siiri, Na oke sae asie huniemi mui roroana iemi, mala iemi 
noone ko sae asie mui roroava ikire na muini ko haaroroaire 
huniemi. Na mane o tole iemi hunie malaahonamami, oke si 
haauriemi maania orahaala. Ana o tooana alahana, na nana- 
mana na manikuluana, oto di oto di. Amen. 


‘I Oto a Palopalo ke saie Collect ana dine, oto esi sai taraasi uri, 


Ruana na Collect i hoowa, hunie Hanuelamana. 


(GOD, Toe aehotalana hanuelama, o harihunie lokona tainelu, 
maini saena ko tahanio kei meuri hu, na maini ko esu 
nemue kei sapelaku ; Oke ure honotamami mui mei inoni Toe 
maanie mui maeloona mane polahiemi; iemi aleiini e norutoo 
amu a paraitamami, emi saa maunie ramolana mu maeloona, 
inoruhaana ramolana a Jesus Christ a Lord iemi. Amen. 


6 HOOWA 


-Olune na Collect i hoowa, hunie Niine. 


LORD, Mamaa ileni, God hahuana nanamana, hahuana 

maurihe hu, o tola sapemawa amami emi hule lou ana 
hai hoowa ie; Oke ure honotamami siri ana nanamana Ioe e 
saka; oke da mane emi domu siiri laona orahaa, mane emi lae 
akohetai sua ana maemacha ; oke sapeie asulamami hunie emi 
ke sulu odotai onioni i naomu; teihulaana a Jesus Christ a 
Lord iemi. Amen. 


Arenaine talana Bishop na kive Palopalo. 


LORD hahuana nanama, hahuana maurihe hu, tae Ioe o 

daue mui anoa hune; Usuneinie mai Lioa Ioe, a Niilana 
maurihe mai, hunire mui Bishop, na mui Palopalo, na hahie 
ahutana Soihadaine ; lini onioni ana Ara ni meurihe Ioe hahire 
kire ke sulu walaimoli isulie saemu. Lord, niie mai urine ani 
haamaune ana Jesus Christ, ini ko haaure ruru, ke eieitanaio 
talamami. Amen. 


Arenaine a S. Chrysostom. 


GOD hahuana nanamana, ana o niie oto mai huni emi, hunie 

ahutamami ke qao ola teinelu hunio; ana o gonie oto uri 
na ro inoni wa e olu ko ruru ana Satamu, o kei toliasie hunire 
muola kire ko haatohui emu; Lord, oke haatooi siiri moola 
sacmami e io huni haatohuleni emu, mala kei ado huniemi 
eni; oke niie mai huni emi hunie manatamami ke tahanie 
walaimoline Toe ana walumalau ie, na huni emi ke mauri hu 
ana hanue ue mai. Amen. 


2 Corinth 13. 14. 


IILANA Lord ikie a Jesus Christ, na manata dianana 
God, na lokowa ana Lioa Maai, ke io peie ahutakaclu 
onioni. Amen. 


TOLAHAI PALONA OORUE I SEULEHI. 


‘| Suluie kana, oio a Palopalo kei teuri, 


NEKET eno sapemawa hao, hunie kei maahu; ana Ioe, a 
Lord, maramu o haasapemawa au.—Psalm 4. 8. 


KIE ke unu tahanainie mui roroana ikie hunie God hahuana 
nanama, 


Mala ke pourwuru, kire ke haahoue mo roroana ikire, 


Noxko haahoue mui roroana ineu hunie God Mamaa, na 
? hunie God Kale, na hunie God Lioa Maai, na inaona 
mui Angel na kire Maai, uri nou takalo ana mo reisaena isaeku, 
ra ana walaku, ra ana helelaku. Aena neena noko eitanaio 
God Mamaa, Kale, na Lioa Maai, hunie oke saeasie mui roroana 
ineu, aena ana Jesus Christ a Lord ineu. Amen. 


‘| Oto a Palopalo kei teuri, 


LORD hahuana amasine, emi ko eitanaio, oke niie hunie mo 

inoni hiwalaimoline ioe, saeasi roroana ra hanue lamama ; 
huni emi kesi rerea mane ahutana mui roroana iemi, emi kesi 
esu mamanutoo nemue ; itehulaana Jesus Christ a Lord emi, 
Amen. 


‘| Oto a Palopalo kei teuri, 
Lord, oke rokasie nidumemi. 


Na wawamami kesi houleinie tarohamu. 


God, lauae mai, haauri emi. 
Lord, lawhi, emi mone. 


8 SEULEHI 


‘I Kire ke mani tae, a Palopalo kesi teuri, 


Manikuluana hunia Mamaa : na hunia Kale, na a Lioa Maai; 
Mala waite, na oto molana : e saa mano oto oo. Amen. 


Omu ke sai diana ana Lord. 
Emi ke sai diana ana Satana Lord. 


‘| Oto kire ke suluie Kana ie. 


SAEKU KO SOIHAAMANIKULUA LORD. S. Luke 1. 46. 


SAEKU ko soi haamanikuluaa Lord: na maurihaaku ko 
ilenimae ana God a Haaurileku. 

Ana e lio toli mei: hahie keni Ineie, mei keni reu. 

Na lio kau, talimaa ie mui qeune ni inoni: kire kie saieu 
uri na keni deideihe. 

Ana ini e nanama e dauae anoa hunieu: na Satana e maai. 

Na amasine ineie adona mui qeune: kira haamau ana. 

E haatainie ramolana ana nimana: esi tatanainira tohainire 
ani loonaine i saeda. 

E hele tolinie mu alaha maanie naunekume ikire : esi sulu 
alaana mu mei inoni reu. 

E haamanora mala e hiola ani ola diana : na e usunei maa- 
kule ana mala e mai. 

H peia Israel ini ineie: huni ke amasitoo ana amasine, 

Mala e unue kau hunie mui weuwaka : hunia Abraham peie 
komu ineie oto di oto di. 

Manikuluana hunia Mamaa: na hunia Kale, na a Lioa Maai; 

Mala waite, na oto molana: e saa mano oto oo, Amen, 


‘I Oto kei saie kele mei Usuusu Maai, kesi suluie Kana ie. 
LORD, OTO IE. S. Luke 2. 29. 


LORD. oto ie oke toliasie oto a mane ioc: sulue walamu ana 
hanuelama. 
Ana maaku : e leesie haaurine joe. 
O dau ekau ana: i naoda taena na apoloa. 
Dani huni mataqasie mui apoloa aopa: raraa hunire mui 
Israel mala Toe. 
Manikuluaza hunia Mamaa: na hunia Kalo, na a Lioa Maai; 
Mala waite, na oto molana : e saa mano oto oo. Amen. 


SEULEHI 9 


(| Kire ure ue kire si mani saie Hiwalaimoline. 


Nov hiwalaimoli ana God Mamaa, ana e haaholaau na 
taenana ola. 


Nou hiwalaimoli ana God Kale, ana e hanuicu na taenana 
inoni. 

Nou hiwalaimoli ana God Lioa Maai, ana e haamaaieu na 
ahutada mu ini a God e lio hunire oto. Amen. 


‘| Oto a Palopalo kesi teuri, 


A Lord ke io peiomu. 
Na peie maurihaamu. 


MT Kire ke pourwuru, a Palopalo kesi teuri, 


Kolu ke arenai, 


‘| Oto kire si saie Arenaine a Lord. 


AMAA ileni, Satamu ke maai. Alahana ioe ke lae mai. 
Muola saemu eni deuleni qaulani ke lae oto, iano ileu 
mala oto ileni. Da mai siiri huniemi mui neula ke adona 
siiri. Na oke sae asie huniemi mui roroana iemi, mala iemi 
noone ko sae asie mui roroana ikire na muini ko haaroroaire 
huniemi. Na mane o tole iemi hunie malaahonamami, oke si 
haauriemi maania orahaala, Ana o tooana alahana, na nana- 
mana na manikuluana, oto di oto di. Amen. 


“| Oto a Paloralo ke saie Collect ana dine, oto esi sae taraasi uri, 
Ruana na Collect i seulehi, hunie Hanuelamana. 


OD, mui nei saena maai, na mu loonaine diana, na mu 

palona odotai, kire ko talaae amu; Oke nie mola huni emi 

mu inoni Ice hanuelamana meena e aia ana walumalau: hunie 

emi ke neisae lete ana maesilana mu haausuline Ioe, emi io 

maneko, io ni deidiana, emi saa maumeuteinie mui maeloona 

ana Ioe oko ure honotamami; ana aehotalana Jesus Christ a 
Haaurilamami, ini ko palopalo honotamami. Amen, 


10 SEULEHI 


Olune na Collect i seulehi, hunie Paraitaka maanie mui maela. 


LORD, emi ko eitanaio, oke sinelie saemami e rorodoa ; 

isulie amasine Toe oke ure honotamami maanie mui 
maelaa ana hairodo ie, iteihulaana taataa mela moutei Toe, a 
Jesus Christ, manatamu e too isulie. Amen. 


Arenaine talana Bishop na kire Palopalo. 


LORD hahuana nanama, hahuana maurihe hu, tae Toe o 

daue mui anoa hune; Usuneinie mai Lioa Ioe, a Niilana 
maurihe mai, hunire mui Bishop, na mui Palopalo, na hahie 
ahutana Soihadaine ; lini onioni ana Ara ni meurihe Ioe hahire 
kire ke sulu walaimoli isulie saemu. Lord, niie mai urine ani 
haamaune ana Jesus Christ, ini ko haaure ruru, ko eieitanaio 
talamami. Amen. 


Arenaine a S. Chrysostom. 


GOD hahuana nanamama, ana o niie oto mai huni emi, hunie 

ahutamami ke gao ola teinela hunio; ana o qonie oto uri 
na vo inoni wa e olu ko ruru ana Satamu, o kei toliasie huniro 
muola kire ko haatohui emu; Lord, oke haatooi siiri moola 
saemami e io huni haatohuleni emu, mala kei ado huniemi 
eni; oke niie mai huni emi hunie manatamami ke tahanie 
walaimoline Toe ana walumalau ie, na huni emi ke mauri hu 
ana hanue ue mai. Amen. 


2 Corinth 18. 14. 


TILANA Lord ikie a Jesus Christ, na manata dianana 
God, na lokona ana Lioa Maai, ke io peie ahutakaelu 
onioni. Amen. 

TOLAHAI OLA HUNI SATLANA 
ANA SCHOOL HUNI NAU MAAI. 


‘| A Palopalo kei teuri, 
HE ANA Satana Mamaa, na Kale, na a Lioa Maai. Amen. 


Neke hoda nerea aku mane orahaa. 
Emi kesi kelie ora ni unuunu, Toe, Lord. 


Ne Ioe, Lord, oke amasi emi. 
Tolahai palahena tane huni a God. 


Maana ahutada ko maohio, Lord ; 
Uri oke haaadora ani neula sulie geonide. 


Oke rokase nimemu ; 
Kire kei new ni pote aani ola diana. 


A Lord ke io peiomu ; 
Na peie maurihaamu. 


Kolu ke arenai. 


Lord, oke amasi emi. 
Christ, oke amasi emi. 
Lord, oke amasi emi. 


AMAA ileni, Satamu ke maai. Alahana ioe ke lae mai. 

Muola saemu eni deuleni qaulani ke lae oto, iano ileu 

mala oto ileui. Da mai siiri huniemi mui neula ke adona 

siiri. Na oke sae asie huniemi mui roroana iemi, mala iemi 

noone ko sae asie mui roroana ikire na muini ko haaroroaire 

huniemi. Na mane o tole iemi hunie malaahonamami, oke si 
haauriemi maania orahaala. Amen. 


12 SCHOOL WAU MAAI 


| A Palopalo, 


GOD, O holaie Sacrament maai ienini‘o tolima huniemi ana 

sapesalune joe; o dau huniemi ke hiwalaimoli haamau 
ana meola ni Anoa ana Sapemu na Apumu, huni emi ke hine- 
ine hou i manatamami sakana ni meurihe ure ana oko meuri 
peie Mamaa na Lioa Maai, taataa God moutei kaa too oreta- 
Jana. Amen. 


LORD God, Lioa Maai, oke matoli emi mei, na oke haamae 

saemami, huni mahola a Lord iemi a Jesus Christ, kei 
lae mai, ke lio too, ana amami ma ioioha ue walamano lose, 
oko meuri peie Mamaa, taataa God, moutei kaa too oretalana, 
Amen. 


‘I Oto a Palopalo ko sare ere ke haausule mala, ne ko mano urine, 
kesi teuri, 


KIE ke unu tahanainie mui roroana ikie hunia God, 


T Oto ahutada kire ke mani ere tainelute uri, 


NOEO haahoue mui roroana ineu hunie God Mamaa, na 

hunie God Kale, na hunie God Lioa Maai, na inaona 
mui Angel na kire Maai, uri nou takalo ana mo reisaena isaeku, 
ra ana walaku, ra ana helelaku. Aena neena noko eitanaio 
God Mamaa, Kale, na Lioa Maai, hunie oke saeasie mui roroana 
ineu, aena ana Jesus Christ a Lord ineu. Amen, 


| A Palopalo, 


LORD God hahuana nanama, Mamaa ileni, O harai emi mei 

huni loko ana Hatana maaia Lord, huni amasitoo ana 
maelana e asa na ana manata dianana ineie e paine. Na emi 
kaa malisine ; emi kaa neisae rarama huni meu ana mui neula 
ana memela ioe ana Table ioe tae o harai emi mei ne emi lae 
mai takoio. Oke hoda ase mui tataalana iemi maniemi, Oke 
haarerea emi maane ahutana mui arahaa semi. Oke saakaahi 
emi mane emi domu lou manio, tae ana na dine walamami na 
mui neisaena iemi, na helelamami, ke diana inaomu; ana 
Jesus Christ a Lord emi, e mae itehulaa mami na ko haanau 
emi ue ana Sapena na Apuna e tohunei maai, Amen, 


SCHOOL XAU MAAI 13 


ESUS Dedehio, O lae karaine emi mei kira dau hahota ana 
Sacrament ana Sapemu na Apumu, Oke hele walamano 
ana saemami losio mai, Oke niie mai huni emi ke onisae toohu 
ana mui roroana emi deui oto ue mai, huni hiwalaimoli ana 
Ohanui emi ilenine Poupou, ani sae madoro huni menireie tola- 
hamami, hunie manata diana hunio na hunie ahutana mui 
inoni, emi si malisine laena karainio. Lord, emi kaa malisine 
uri Oke nunuhei qeu i nume iemi, tao oke unue mola na mei 
wala ne emi kesi malisine tola konilemu isaemami. 


Lord Jesus, Oke lae mai saemami huni haareraaemi ; Lord, 
Oke lae mai saemami huni haamolaa (sapemami) ; Lord, lae 
mai saemami huni haasusu emi. Oke dau uri maholo emi hele 
oto ana (Sapemu na Apumu), mane emi opa lou manio aena 
mui roroana iemi, tae emi ke io hu oto namua, hule ana emi 
kei lesio maa oto ani maa ana alahana Toe ileni; Oke meuri 
pee a Mamaa na Lioa Maai, taataa God oto di oto di. Amen. 


OD hahuana nanamama hahe ileni na mai haha, iemi kira 
orahaa ko sare unu ola iseemu ana nimana Priest Toe, 
ana unune ana Nau Maaine ienini huni haaamasitoo ana mae- 
lana Jesus Christ sapeitana tohunana unune neena Ineie e unu 
heutaai ana ilexine Poupou : emi ko sare unu olo ana aena uri 
ni haamanikuluaa na ni palaheo ana; na huni amasitoo ana 
maelana na ana sapesaluze Tneie; na ani palaheo hahie walu 
haadianaana Oke ninii mei huni emi; hune ahutamami mui 
inoni kehele ana saeasi roroana na luhesilana orahaa ; huni 
emi ke hele niine na mui haadianaana ooritamami na ahutana 
Soihadaine, uri na mo inie io ue ke isitaa suehe ileni maena 
Toe ana maelada, na uri na mui ini e mae oto ke mamalo pee 
hanue lamana Toe na maohine na ani taelai suehe manikulu- 
haamu oto; hu emi ko eitanaio urine aena Lord iemi, a Jesus 
Christ. Amen. 


GOD hahuana nanama, a Mamaa, a Kale, na a Lioa Maai, ke 
haadianaa kie oto ie na ana na dine, oto di oto di. Amen. 


14 


TOLAHAI PALONA ANA 


NAU MAAINE 


SAELANA LOU URI— 
HATANA MAAT. 


“ Mo ini ko sare hele haadora ana Naune ni Seulehi a Lord hunie kire 
ke unu akau ana hunia Palona ana na eta dine. 


{| ‘Ana naini ko io pei orahaa, wa ana naini ko deu huisie auhenue ineie 
ana walana wa ana helelana, na oto kaa onisae oto toohu maanie, na 
kaa manireie dolana holai nao, huni a Palona ke ere ana mane hele 
tauteu ana Nau Maaine a Lord. 


4| Mala ke pouruuru, na a Priest ke teuri, 


AMAA ileni, Satamu ke maai. Alahana ioe ke lae mai. 

Muola saemu eni deuleni qaolani kae lae oto, iano ileu 

mala oto ileni. Da mai siiri huniemi mui neula ke adona 

siiri. Na oke sae asie huniemi mui roroana iemi, mala iemi 

noone ko sae asie mui roroana ikire na muini ko haaroroaire 

huniemi, Na mane o tole iemi hunie malaahonamami, oke si 
haauriemi maania orahaala. Amen. 


OD hahuana nanama, ahutana mui sae ko rokatai i naomu; 

O sai manoa mu ola emi ko herihunii, mui nei saena 

lalona sae saa mumuni maanio, Oke haamanolaa mui nei saena 

lalona saemami ani uhileinie mai Lioa Maai Ioe hoi saemami ; 

emi ke si manata diana hunio ani sai meumeu ana Satamu e 
Maai; inoruhaana Christ a Lord iemi. Amen. 


“| Mano urine Priest ke aliu hahie mala ke unu tataha ana Awalai Haa- 
tolana, na mala e pouruuru ue; na saelana naeta Haatolana e lae 
oto, huni kire ke mani eitanaia God huni ke amasire ana mui roroana 
are ana Haatolana neena, na ke niie huni kire ke sulu isulie suli 
heidine. 


NAU MAAI 15 


OD e unue mui wala ie e teuri: Ineu a Lord God ioe; 
Mane o neinei sae ana na God aopa maanieu. 
Lord, Oke amasiemi, na Oke lolosie saemami emi ke sulu 
isulie haatolana ie. 


Mane o lolodoa na nunui ola sulie walutana na ola i salo ileni, 
wa mai iano i haha, wa ilaona asi ko uluna hanue. Mane o 
popouruuru hahire, wa mane o haahaasakara; ana Ineu a Lord 
God ioe, a God ko rarahahie maraana, na neke haararaoa mui 
roroana mu amada hahie mui kaleda hulaana olune na qaune 
na haine ana mala ko nidu upu hunieu, na noko amamasire mu 
molai inoni ana mala manatada e toohieu na kire ko sulu isulio 
mui haatolana Ineu. 

Lord, Oke amasiemi, na Oke lolosie saemami emi ke sulu 
isulie haatolana ie. 


Mane o sasai teuteu ana Satana Lord God ioe, ana a Lord o 
saa lei meuri ana maini ko sai teuteu ana Satana. 
Lord, Oke amasiemi, na Oke lolosie saemami emi ke sulu 
tsulie haatolana ie. 


Oke amamasitoo ana dine ni mamalo huni haamaaie. E ono 
haidine oke asu, na oke da ahutana mu esune joe isulii; tae 
hiune na dine dine ni mamalo a Lord God ioe. Mane o dada 
na mei esune ioe ana, ioe wa o kalemu mane wa keni, wa na 
holiholine ioe mane wa keni, wa mui poo ioe, wa mui awataa i 
para ioe. Na ana e ono haidine a Lord e haahola oto ileni na 
mai haha, na asi, na walutana ma ola ilaloni, na hiune na dine 
e mamalo ana; aena neena a Lord e haadianaa hiune na dine 
esi haamaaie. 

Lord, Oke amasiemi, na Oke lolosie saemami emi ke sulu 
isulie haatolana ie. 

Oke haamau ana amamu na nikemu, hunie qonimu kesi 
tewa ana hanue a Lord God ioe ko nie namue. 

Lord, Oke amasiemi, na Oke lolosie saemami emi ke sulu 
isulie haatolana te. 


Mane o talei horohoro. 
Lord, Oke amasiemi, na Oke lolosie saemami emi ke sulu 
isulie haatolana ie. 

- Mane o maimesi. 
Lord, Oke amasiemi, na Oke lolosie saemami emi ke sulu 
isulie haatolana ie. 


Mane o pelipeli. 
Lord, Oke amasiemi, na Oke lolosie saemami emi ke sulu 
isulie haatolana ie. 


Mane o gelu wala croero ana a auhenue ioe. 


Lord, Oke amasiemi, na Oke lolosie saemami emi ke sulu 
isulie haatolana ie. 


Mane saemu e hanahanalie na numa auhenue ioe, mane 
saemu e hanahanalie na hua auhenue ioe, wa na holiholine 
ineie mane wa keni, wa na poo ineie, wa tootoolana. 


Lord, Oke amasiemi, na envi ko eitanaio Oke usue hou 
ahutana mui Haatolana ie hoi saemami. 


Kolu ke arenai, 


"| Mano urine ke saie Collect e adona haidinena, Oto sailana e ro mei 
book kosi lae. 


Inaona Tataroha Diana— 
Emi ko soihaamanikuluao, God. 


Ipurine Tataroha Diana— 
Emi ko palaheo, Lord. 


97 Sailana Tataroha Diana na mala e ure ue na kire ke mani teuri, 


Nov hiwalaimoli ana a taataa God, a Mamaa hahuana 
nanama, a Haahola ileni na iano, Na walutana ma ole 
lesileni ko laelae na muini lesileni kaa lae: 

Na ana a taataa Lord a Jesus Christ, Kalena God taataa 
mela moutei, E aehota ana Amana ure oto mai na mui welu- 
malau haike ue, God mai maanie God, Dani mei maanie Dani, 
tohunei God mai maanie tohunei God, Kalena God, kaa ola 
haahola ike, E taataa tolaha adarue na Amana, Hasholalans 
taena na ola e lae ana; E siho mai uri ileni itehulaaka mui 
inoni huni haaurikie, E lodo ana Lioa Maai ana a Mary keni 
Raorii, E nei inoni, Kire aroroa itehulaaka ilemine poupou i 

melutana Pontius Pilate; E mae, Kira aoire. Olune ma hai- 
dine e tae lai elihoi mala usulana e lae oto, E lae alihoi ileni, 
ko io oto i galogalona Mamaa. Kei lae manikulue lou mei 
huni leie muini e mauri ue na muini e mae oto: Alahana 
ineie kaa too taetelihana. 

Nou hiwalaimoli ana a Lioa Maai, a Lord na a Haauri, E 
ure mai maania Mamaa naa Kale, kire ko haamau na ko soi- 
haamanikuluaraela na a Mamaa na a Kale, e unue ana mui 
Prophet. Nou hiwalaimoli ana taataa Soihaadaine mui Huru- 
laa ana wala henve. . Noko unu tahanainie taataa Lotomaaini 
ana saeasi orahaa, noko maohie taelana muinie mae oto na 
maurihe ana hanue ue mai. Amen, 


“| Oto Priest ke umu tahanaine mui helui wala ie kire Siogauni ie. 


ANT iomu ke waaraa i naoda taena na inoni hunie kire ke 
leesie mu palona amiu e la otoi diana, na kesi haamani- 
kulua Amamiu ileni itehulaana.—S, Mat. 5. 16. 

Walutana na ola saemiu ko oo ani uri mala ke gaoi huniomu, 
iomu noone lou omu ke teurine ani hunire, ana leu ienini mu 
haatolana na mui Prophet.—S. Mat. 7. 12. 

E kaa uri ahutana na munini ko unuunue hunieu uri, Lord, 
Lord, uri ke sili ike laona alahana ileni, tae peenie ini ko sulu 
isulie saena Amaku ko oo ilenii—S. Mat. 7. 21. 

A Sakeus e ure e teuri hunia Lord uri, Lio kau, Lord, pooni 
Jeu ana tootoolaku noko niiniie nada mui inoni meitale, na uri 
ana nou soi tooha ni erona maanie naini noko haapui haahai. 
—S. Luke 19. 8. 

Ini e akaurisie oto muola ana walumalau ie, na ko leesia 
asine e maitale, na saena ko aela maanie, manatadianana a 
God kesi io susu uritaa peie ?—1 S. John 8. 17. 


“ Mano urine a Priest kesi teuri, 


KOLU ke gao ola talana ahutana Soihadaine a Christ ku oho 
ue mai iano, 

GOD hahuana nanama, hahuana maurihe hu, ana O haausu- 

liemi ana Hurulaa maai Ioe huni emi ke oreo, ke kaalaheo 

hahie taena na tolahai inoni; emi ko eianaio ni mei inoni huni 

Oke amasiemi (Oke hele konie niie na unune iemi ie, na) Oke 

tolai sulie gaoolana iemi, God, emi ko unu hahie manikulu- 
haamu ana; ani eitanailemu, huni oke uhileinie Lioa ni hatana, 
Lioa e walaimoli, hahie ahutana Soihaadaine Toe huni ke taine- 
lute; na Oke qaoa muini ko sasaie Satamu e Maai huni kire 
ke maesie Walamu e Mani na ce walaimoli mane kire haiheitohe 
ana, tae peie kire ke io ni hatama, kire ke loloko oto mola 
haliite. Emi ko eitanaio Oke haaurie na Oko ure honotana 
mui alaha kire helesie oto tolahana Christ, na liutaa oto a 
GEORGE, konikonihe Ioe, alaha iemi, na ana muini ko alaha i 
melumelutana, kire ke haitalo manirei ana tolahana mu inoni 
ikire, kire ke susuraaie hunie kira orahaala, na kire ke peie na 
muini ko tolai sulie tolahamu e walaimoli. 

Mamaa ileni, Oke niie hunire mui Bishop na muini ko paloa 
tolahamu huni kire ke houleinie Walamu, tohuvei meurihe, 
ana helelada na ana walada, huni kire ke qaoa mui Sacra- 
ment Maai Ioe mala O haatooi oto; na Oke niie niine Ioe 
urei leni hunie ahutana mui noni Toe, na tohuzana hunie Mala 
e ruru ie, hunie kire ke qaaronosuli maneko, kire ke hele haa- 
mau ana Walamu e maai kire ke asu nemue ana iona e maai 
na e odotai suli heidine ikire. 

Na emi ko eitanai ni haamau emu, Lord, sulie amasine Toa, 
Oke haasaedodoa na Oke pei muini ko siohna wa ko sae hu wa 
ko io ni haamasire, wa ko maemae, na muini mu maela haiao- 
pai ko taqaosire lou. 

Na emi ko sai diana ana Satamu e maai aena mu inoni Toe 
kire lae oto peje hiwalaimolinxe ni haamaune amu maanie iona 
mai ileu; Oke nii mei huniemi emi ke ladoa aaeda, emi si loko 
tainelute ana Alahana ioe taan ileni: Oke niie mai waluola 
ienini, Mamaa, isulia Jesus Christ, Ini ko haaure ruru, ko 
eieitanaio talamami. Amen. 


{| Mano urine a Priest ke aliu mei takoie mala kesi teuri, 


AENT inoni, uri ana omu ko onisae manirei maanie mui 
orahaa iomu, uri ana manatamiu ko diana hunie mu 
inoni; na ana omu ko herihunie toohu iona haalu, peie sului 
sulilana mui haatolana a God, na peie uri sulilana tala Ineie e 
maai otoie na ana mu dine ue mai; omu ke lae mai pei hiwa- 
laimoline ; omu ke helesie Sacrament maai ienini huni haasusu- 
lemiu ana; omu ke haahou ni mei inoni ana mu orahaa iomu 
hunia God hahuana nanama, ani pouruurune hahie, 

“ Ahutana mala ke mani saie arenaine ie. 


OD hahuana nanama, Amana Lord iemi a Jesus Christ, 

ini e haaholaa taena na ola ini ke leie ahutana mu inoni; 

emi ko haahou pei narana ana mu orahaa iemi na mui esuno 

tataala, uri emi hele raramaa hunehunaa hahie manikuluhaamu 

God, ana mui nei saena i saemami, na ana walamami, na ana 

helelamami; emi teu rarahio huni Oke ere amami na huni 
Oke saewasuliemi itehulaani. 

Emi ko onisae toohu, saemami ko hu taane sulie mu takalona 
iemi ie; emi ko nei sae odoii, na saemami ko si unuhi emi; 
emi saa wawalaa ike mui roroana iemi. 

Mamaa, hahuana amasine, Oke amasiemi, Oke amasiemi, 
Oke sae asie helelamami inao itehulaana Kalemu a Lord iemi 
a Jesus Christ; na Oke dau huni emi ke asu nemue otoio na 
ana na dine ana iona e haalu mala e too i saemu, hunie Satamu 
kesi hie isulie na ke manikulue ana; inoruhaana Jesus Christ 
a Lord jemi. Amen. 


“ Oto a Priest ke aliu takoie mala kesi teuri, 


OD hahuana nanama, Amaka ileni, ana amasino Ineie e 
liutaa e ponie ani saeasilana orahaa hunie na muini ko 
elihoi takoie ani sae ni onisaena na ani hiwalaimoline toohu ; 
Ineie ke amasiomu; ke sai diana huniomu, ke haasapemawa- 
iomu maanie ahutana mui'orahaa iomu ; ke haasusu na ke 
rapei omu ana waluola e diana, ke tole omu ilalona maurihe 
hu; ana a Jesus Christ a Lord ikie. Amen. 


T Oto a Priest ke teuri, 


OMU ke ronoa mei wala ni haasaedodo Ineie a Christ Haauri- 
laka c unue hunie ahutana muini ko elihoi toohu takoie. 
MI ALANA muini omu ko weo na omu ko tola hie, omu ke lae 

mai sieku, hunie neke haamamalo amiu.—S. Mat. 11. 28. 
God e manata diana urini hunie walumalau, hulaana e maaie 
Kalena taataa mela moutei, hunie taena naini ko hiwalaimoli 
ana kei suuri eia tae kei helesie maurihe hu ena,—S. John 3. 16. 


Omu ke ronoa lou mei wala Saint Paul e unue uri. 
Mei wala ienini e walaimoli, e adoka ahutaka huni helesilana, 
Uri a Christ Jesus e lae mai ilaona walumalau huni haaurira 
orahaa.—1 Tim. 1. 16. 


20 NAU MAAI 


Omu ke ronoa lou mei wala Saint John e unue wi. 
Uri ana naini ko orahaala, naini taane ko eicitanaia Mamaa 
talaka, Ineie a Jesus Christ a Odoodo: na Ineie oto ini ko 
Tapaolisie mui orahaana ikie.—1 S. John 2. 1. 


{Mano urine a Priest ke teuri, 
Omu ke tahelainie saemiu. 
Emi ko tahelainii hunia Lord. 
Kolu ke paalahea Lord God ikie. 
Kie kosi tete urine ana e diana na e odotai, 
T Oto a Priest ke saro takoie Table a Lord, ke teuri, 
'TOOHU, e diana, na e odotai, na leu oto i sapomami urini, 
uri emi suli heidine na ana taena ma hanue emi ke 
paalaheo Lord, Mamaa Maai, God hahuana nanama, hahuana 
maurihe hu, 


"| Ke sapeie ana na mei wala ko adona dinena wa haike ke sai taraasiana, 


ISULIE urinena iemi na mui Angel na mui naohai Angel, na 
pulita tai leni, emi ko paalahe na ko soi haamanikulua Satamu 
e manikulue; emi ko sai diana amu taraurei, emi ko si te uri, 
Maai, Maai, Maai, Lord God Sabaoth, ileni na mai ano 6 
honu ana manikuluhaamu ; emi ko soi haamanikuluao, Lord, 
ini e Liutaa. Amen. 


MUI HELUI WALA NI SAPEII. 

Ana haidine CHRISTMAS, na e hiu heidine lou i purine. 
NA o toliasie mai a Kalemu a Jesus Christ taataa Mela 
moutei huni ke hute itehulaamami mala ana maholo 
ienini; na incie oto isulie helelana Lioa Maai e nei hahuei inoni 
na e achota ana a Mary nikana Keni Raorii; na e kaa mei 
orahaa ke raohie ana e achota urine huni kie kesi rerea oto 

maanie taena na orahaa. Isulie urinena iemi........... x 


Ana haidine EASTER, na e hiu heidine lou i purine. 
Nė leu oto i sapemami huni emi ke paalaheo hahia Jesus 
Christ e taelai lou maanie maena peie manikuluana ; ana 
ineie tohurzana Lamb ani Rekelaoni kire haamaesie oto itehulaa- 
mami, na e taasie oto roroalana walumalau; na ineie ana mae- 
lana e saunie oto maena, na ana taclaine iueie hunie maurine e 
hei niie lou maurihe hu huniemi. Isulie urinena iemi......... 

Ana dine ni LAENA ILENI, nae hiu heidine low i purine. 
TEHULAANA a Kalemu Jesus Christ Mane Maai Toe a 
Lord iemi; na Ineie i purine Taelaine ineie ani mani- 
kuluana ce haatai hunie ahutana mui Hurulaa imeie, na o 
tahelai taau ileni i maada huni ke lai mougeline na leu lala- 
mami; uri huni emi ke tahelai lou taau takoie leu neena 
neie ko io oto ana, na ni alaha oto peie ana manikuluana, 
Isulie urinena iemi............ 


Ana haidine PENTECOST, na e ano heidine lou i purine. 
TEHULAANA Jesus Christ a Lord iemi; na isulie pozine 
toohu ineie a Lioa Maai esi siho ure ileni mala oto ana 
maholo jenini peie louloure mala kokouha ano mawasi deni, na 
c lio mala esoesohaana dune, na e oa ilenine mu Hurulaa huni 
ke haausulire na huni ke tolera laona ahutana na walaimoline ; 
na e niie lou hunire anierena aapani na ani eretaana ani hou- 
leinilana wainiini Tataroha Diana hunie taena na inoni; isulie 
urinena emi si isitaa maanie rodohona na maanie erona laona 
mei mataqana na mei sacnanaune amoroi naa Kalemu a Jesus 
Christ, Isulie urinena iemi............ 


Ana haidine TRINITY haliite. 

OB oio taataa God na taataa Lord; O kaa taataa Ola 
haleite, tao peenie e olu ola ana taataa Manatana. Ana 
male ikie ko hiwalaimoli ana manikuluhaana Mamaa, aitana 
moone lou kie ko hiwalaimoli ana manikuluhaana Kale na ana 
manikuluhaana Tjioa Maai, e kaa kele leu e aopa ana naini 
hikedaelu, na e kaa leu e ore maanie naini. Isulie urinena 
iemi. 


“ Mano urine Priest ke pouruuru isulie Table a Lord, ke saie Arenaine ie, 
LORD amasine, emi kaa nei sae raramaa uri emi melesine 

laena mai ana Table ienini. Emi kaa noorutoo ana tola- 
hamami uri e odotai, tae peenic ana amasine Toe e haiaopai na 
e liutaa. Emi kaa malisine siokonilana mui ehuhuei neula 
hahana Table Toe: tae peie manatamu, Lord, ei io ue manatana 
niamasine. Lord amasine, Oke niie mai huniemi emi ke naue 
Hasiona a Kalemu a Jesus Christ mela maai Ioe, emi ke inuhie 
Apune, sapemami mei sape ni orahaa huni esi rerea ana Sapena, 
na huni esi hodalie maurihaamami ana Apune e tohunei maai; 
emi si io hu oto i saena na Ineie oto isaemami, Amen, 

(| Oto a Priest ke taelai ke ure isulic Table, oto saie Arenaire ni haamaai. 


OD hahuana nanama, Mamaa ileui, ana amasine Toe O 
toliasia Kalemu taataa mela moutei, huni ke mac ilezine 
poupou ani henuilamami; na Ineie ileuine poupou 6 unuo 
maraana siemu oto hautac ana taataa unune e oana ga 6 
mousie oto mui orahaa ahutana walumalau; na Ineie e acho- 
taa meiola ni amamasitoo ana maclana e tohunei maai, na ana 
Tataroha Diana e maai e haatolanaini emi huni emi ke qao- 
qaoa meiolana onioni ke hula ana dine kei clihoi lou mei; 
Mamaa amasine, emi ko eitanaio ani sae maneko, Oke qaa- 
ronoisuli emi; na ana maholo emi ko heleana mei ola jenini 
O holaie kau, Bread na Wine, sulic tolaha maai a Kalemu a 
Jesus Christ, a Haaurilamami, e achota kau, huni amasitoo 
ana Maelana na Sapesalwie Ineie, Oke si qaoemi emi ke hele 
haadoemi ana Sapena na Apune e tohurei diana. 

Na ana hairodo neena qelolana e lae ana, e da hoi Bread, 
oto e ere ni paalahena mano, esi “ nisie, kosi haaadora mui qaa- 
ronoisuli ineie ana, e teuri, Heleana, * naue Hasioku neie ienini, 
toliasilana e lae i tehulaamiu: omu ke tete uri huni amasitoona 
aku ana. Urine lou naune e mano, * e heleana kaokao, oto e 
ere ni palahena mano, esi niie lou hunire, ko teuri, Omu ke 
mani inu ana ienini, 7 ana Apuku ne ienini ana haluze haalu e 
ahe itehulaamiu na taena na inoni huni luhe‘orahaana, Omu 
ke tete urine maholo omu ko inuhie, ani amasitoona aku, 


Amen. 


1 A Prizst ke sulue nime ilent : 2 Ke ntsit: 
3 Ke hele ana mei Bread: 
4 Ke culu? kaokao ilend : 5 Ke haamati mano, 


{| Mano urine a Priest ke holai neu na ke inu, esi ni hunira Bishop na 
Priest na Deacon uri ana ikire peie ileune ; ko mano kesi ni hunie 
mala, 


“ Na ana mahelo Priest ko niie na mei Bread hune naini neie ke teuri, 


GAPENA a Lord ikie a Jesus Christ toliasilana e lae itehu- 

laamu hunie ke kinetainie sapemu na maurihaamiu loosice 
maurihe hu. Heleana, naue ienini, ana amasitoowa ana a 
Christ e mae itehulaamu ; na oke naue wai saemu pei hiwalai- 
moline na peia paalahelana. 

| Na ana maholo ko niie Kaokao hune naini, ke teuri, 


PUNA Lord ikie a Jesus Christ e ahe itehulaamu, hunie 
ke kinetainie sapemu na maurihaamnu loosie maurihe hu, 
Inuhie ienini, ana amasitooza ana Apuna Christ e ahe itehu- 
laamu, na ani paalahelana hahie. 
“T Oto kire hele mazoa Haiana Maai, kire kesi meni teuri, 
AMAA ileni, Satamu ke maai. Alahaza ioe ke lae mai. 
Muola saemu eni deuleni qaulani ke lae oto, iano ileu 
mala oto ilexi. Da mai siiri huniemi mui reula ke adona 
siiri. Na oke sae asie huniemi mui roroaza iemi, mala jomi 
noone ko sae asie mui roroaaa ikire na muini ko haaroroaire 
huiemi. Na mane o tole iemi hunic malaahozamami, oke si 
haauriemi maania orahaala. Ana o tooana alahana, na nana- 
mana na manikuluana, oto di oto di. Amen. 


*| Mano urine a Drie 


ORD, Mamaa ileui, iemi mui mei inoni Ioe emi ko eitanaio 
Mamaa hahuana diana, huni O ke hele ni amasine ana 
unune ni saediana na ni haasaediana, emi ko unu ana isiemu ie, 
Iswie maelana a Kalemu a Jesus Christ e cana, na isulie hiwa- 
laimolivze noorutoo ana Apune, emi ko eitanaio ni mei inoni 
huni Oke nii mei huniemi na hunie ahutana Soihaadaine Ioe, 
emi ke helesie luhesilana mu orahaa na waluola diana e ure 
mai maanie Sapesaluxe a Kalemu. Na oto ie, Lord, emi ko nei 
emi maraamami i naomu, maurihaamami na sapemami lou, 
huni ke io ni unune e maai na e mauri, na huni nei saena ke too 
isulie. Na emi ko eitanaio ni mei inoni huni Oke haahonue 
saemami ana niilemu na ana haadianana Ioe ure ilevi, ana emi 
hele haadoemi oto ana ilatama Maaiie. Toohu, emi kaa malisi 
unu isiemu ana na mei ola, aena mui orahaa iemi kire hune; 
ne emi ko eitanaio huni Oke helesie mei palona ie leu oto i 
sapemami huni qaoa; mane O totohoa helelamami e diana, tae 
peie Oke saeasie mui tateine iemi, ana Jesus Christ a Lord 
iemi: na huniomolu na a Kale na a Lioa Maai taena na haa- 
maune oto peie manikuluana, oto di oto di. Amen. 


“ Wa ke teuri, 
OD hahuana nanama, hahuana maurihe hu, emi ko paala- 
heo oto liutaa, aena ana amasive Toe O haanau emi, emi 
hele haadoemi oto ana meola maai ie ni deu anoara, ana neula 

ni Lioa, oto ana Sapena na Apune hahuei maai a Kalemu a 
Haaurilamami a Jesus Christ. Na emi ko paaleheo ana O 
haaliosai emi ana uri saemu e diana huniemi, na wi emi mui 
tohunei sasarai Sapena a Kalemu, Sape ni Lioa, pulita ni inoni 
hiwalaimoli; na uri emi hele hu oto ana alahana ioe ani mao- 
hine susu oto, aena Kale madu Toe e oana na isulie Maelana na 
Sapesalune incie tohunei maai. Na emi ko eitanaio, ni mei 
inoni, Mamaa ileni, Oke pei emi ana niilemu, emi ke hata peie 
pulita ni inoni maai Toe, emi ke sulu isulie mui palona diana, 
mougelini oto huni emi ke sulu isulii; itehulaana Jesus Christ 
a Lord iemi, na huniomolu na a Kale na a Lioa tacna na haa- 
maune oto peie manikuluana, oto di oto di. Amen. 


T Mano urine, kire ke ere tainelute urini, uri, 


ANIKULUANA hunia God tai Salo, ko dailama ana 
walumalau, mu inoni kire ke hata diana. Emi ko 
paalaheo, ko saediana amu, ko pourauru hahio, ko houleinie 
tarohamu e manikulue, ko soi haamanikuluao isulie houlomue 
paine liutaa, Lord God, Inemauri tai leni, God Mamaa, hahu- 
ana nanama. 
Lord, taataa mela moutei a Jesus Christ; Lord God, Lamb 
a God, Kalena Mamaa, Ioe a Tasilana roroalana walumalau, 
Oke amasi emi. Joe a Taasilana roroalana waltwmalau, Oke 
amasi emi. Toe a Taasilana roroalana walumalau, Oke helesie 
qaoolana iemi. Toe a To i galogalona God Mamaa, Oke 
amasiemi. 
Ana tae Ioe O maai; tae Ioe O Lord; tae iomoroi a Christ 
na a Lioa Maai moro liutaa tai saana God Mamaa. Amen. 


{A Priest ke toliasie Mala ana me wala ni haadiana ienini, uri, 


ANUELAMANA a God, naini saa nei sae talihana ke 
kakalie saemiu na mu loonaine iomu, omu kesi mana- 
tainie, omu kesi saepaina ana God na Kalena a Jesus Christ a 
Lord ikie. Haadianana God nanama, a Mamaa na a Kale na 
a Lioa Maai ke io i matolamiu oto ie na ke raururu oto pei 
omu oto di oto di. Amen. 

MUI COLLECT. 


Saint MARY MAGDALEN. (July 22.) 


Collect, 


ORD Jesus Christ, O hatainio hunie Saint Mary Magdalen 

ana haidine o taelai alihoi; Oke da, ana haidine taelaine 

emi ke lasie maa ani maa na huni sili laona mu leuni ioioha o 

deu akau ana hunie mu ini ko manata diana hunio; Oko 

meuri na oko alaha peie a Mamaa na Lioa Maai, na e taataa 
God, oto di oto di. Amen. 


Haatolana, 1 S. John 4, 7-11, 
Tataroha Diana. S. John 20. 11-18. 


SAPENA JESUS E NUE. (Aug. 6.) 
Collect. 


GOD, O hatainio ilexine toloihenue hunie e olu ini lio huni- 

lada o lac, hune kire ke unu tahanainie, a Kalemu e taataa 
mela moutei, sapena e aopa hahuei mei ola ni anoa, na mui 
tooni e huhu rerea na kire nue; Oke niie ani amasize mai huni 
emi huni emi ke io sapemawa mane walu tana na ola ana 
walumalau ic, ko deu tataala ana tolaha mami, na lehu oto i 
sape mami ana ma dine emi, kei lesie Alaha manikulue ; na 
peio Mamaa na Lioa Maai ko meuri na ko alaha, eo taataa God 
oto kaa too oretalana. Amen. 


Haatolana.—2 S. Peter 1. 18-17. 
Tataroha Diana.—S. Luke 9. 28-86. 

SATANA JESUS. (Aug. 7.) 
Collect. 


GOD hahuana nanama, ana satana Kalemu, kale madu ioe 

a Jesus Christ na o dauanoa ana nimada mui Hurulaa, 
na kira Maai; na e haiholotai oto uri na ini kei area ana 
satana okei ronoa oto; Oke rono maneko ana aitanaine iemi ; 
na oke haamaie mui palona iemi, na oke haaurie maurihaa- 
mami na Sapemami aena ana Jesus Christ a Lord a haauri 
emi ko alaha peio Lioa Maai, taataa God kaa too oretalana. 
Amen. 


Haatolana.—Phil. 2. 1-11. 
Tataroha Diana.—S. Mark 16. 15-18. 


ANA POUPOU MAAI. (Sept. 14.) 
Collect. 


MAMAA hahuana amasine, ana o manata diana urine hunie 

walumalau hule ana o toliasie Kale madu Ioe Jesus 
Christ, e mae'ilenine Poupou itehulaa mami; Oke ola emi ke 
nei sae haamau ana tolima maai neena, huni emi ke oho aailaa 
imelutana, na emi ke popurine a Christ, emi kesi lai hule ana 
Alahama ioe, oko meuri na oko alaha peie a Lioa Maaie taataa 
God oto di oto di. Amen. 


Haatolana.—Heb. 12. 1-3. 
Tataroha Diana.—S. John 8. 14-17. 


BISHOP PATTESON. (Sept. 20.) 
Collect. 


GOD hahuana nanama, o hooru ue muini o lio hunire 

namue hunie taataa pulita na e taataa hatana ana Sapena 
a Kalemu ani anoa a Christ Lord iemi; Oke nie mai huni emi 
mui nine, huni emi ke luluisulie muini maai ioe, muini dei- 
deihire, ana taenava iona diana ana tolahana God ; huni emi 

ke laihule noone ana lehu ni ilenimaena ileune ma ini saa lado 
warihana, tae o deu ahau oto ana huni muini manatada e 
diana hunio; ana Jesus Christ a Lord emi. Amen. 


Olitana Haatolana.—Palona 7. 55-60. 


Tataroha Diana.—S. Matthew 19. 27-80. 


Arenaine inaona Wala ni Haadianaana, 


OD hahuana amasine, O toliase hune mu inoni ioe, O lio 
hunire oto kau, mu niize huni haamanikuluao hule ana 
maena, ana iolada e manola na hiwalaimoline ikire e nainedi ; 
emi ko palake ni haamau emu ana iolana inoni ioe a JOHN 
COLERIDGE PATTESON, a Bishop iemi, holai nao, na ana 
maelana; ana uriurite diana e ro maena kereme mae tararu 
oto peie, JOSEPH ATKIN Priest na STEPHEN TAROANIARA 
haausuli, e nei uri urite huni emi. Na emi ko haasae dianaao 
hahie Edwin Nobbs na Fisher Young, sauniladarue e lae i 
Santa Cruz, ana kererue kaa mauteinie maena, tae kererue 
toliase maurihaada rue ani esune namue mala O goirerue 
hunie. Na emi ko soihaa manikulua Satamue maai a George 
Augustus Selwyn, ineie meena e aehota houleinie Tataroha 
diana huni emi, a Bishop ni New Zealand na i Lichfield; na 
a kalena, John Richardson Selwyn, ruana na Bishop honosi 
OEY BRIE AGS 
na ahutana muini ko esu nemue ana Mission ie na kire isita 
manie walumalau ie peie hiwalaimoline ra haamaune amu, na 
ahutana muini ko isita manie puona, kire kesi nei kale ni 
alahana ana Lotomaine na kire taulei peie ilenimaena kire si 
taha unudara ana mai para ni maena. Ana ahutana muini ie, 
Lord, emi ko palaheo, pee soihaamanikuluao, na emi ko eita- 
naio nimei inoni reu hune oke nie mai huniemi mu nine huni 
emi ke luluisile iolada e diana, huni oke tola koni emi noone 
peine taau ana alahaza ioe e manikulue na ke io huu oto di oto 
di, ana Jesus Christ a haaurilamami, ko meuri na ko alaha 
peio na Lioa Maai, kaa too oretalana. Amen. 


T Naw Maaire ko haike szilana kelze ana Palona i Hoowa na i Seulehi, 

Maurihaada muini e Hiwalaimoli. (Nov. 2.) 


Collect. 


GP hahuana nanama, O tola konie maurihaana namo ini 

o lae taau manie walumalau ie ilaloana a Lord, kire ke 
mauri peio ; emi ko eitanaio talana ahutana muini e mae peie 
hiwalaimoline ana Jesus a haaurilaka, hunie kire ke mamalo 
ni henuelama i Paradise, huni kire hule ni ilenimaena taau 
ileni, O moupeline oto huni kira tei ko hiwalaimoli na ko 
manata diana hunio; Ne ko citanai talamami ana na dine, 
Jesus Christ a Kalemu. Amen. 


Olitana Haatolana.—Book Hataine 20. 4-6. 
Tataroha Diana.—S. John 14. 1-6. 


Ana Haidivze weena a King GEORGE 
e achota Alaha honisi kie ana. (Dec, 11.) 


Collect. 


GOD, Oko lio isulie mu inoni ioe ana nanamaza, na o alaha 

honotada ana manata dianana, Oke haadianaa inoni ioe 
a King, uri mui inoni i hahana nimana kire ke io sapemawa ; 
na Soihadaine ke asu diana hunio, na a King ke manata diana 
hunio ana ahutana maurihaana, hune ke maesie tarau mui 
paloma diana, o kesi naona, hune ke lai hule ana alahana ioe e 
saa mano oto oo; ana Jesus Christ Kalemu, a Lord iemi, ne 
ko meuri na ko alaha peio a Lioa Maai, e taataa God moutei 
oto di oto di, alahana e saa mano oto oo. Amen. 


Haatolana.—1 S. Peter 2. 11-17. 
Tataroha Diana.—S. Matthew 22. 16-22. 


MUI COLLECT 29 


Muini Maai Haiaopai. 
Collect. 
OD hahuana nanama, emi ko saediana amu hahe ini maai 
ioe ie, . Oke da huni emi ke luluisulie iolana 
e diana, huni emi ke lai hule ana alahana ioe tai levi, Oko 
meuri na oko alaha, peia Kale na Lioa Maai, e saa mano 
oto oo. Amen. 


Olitana Haatolana.—Book Hataine 7. 13-17. 
Tataroha Diana.—S. Matthew 18. 1-6. 


Ana Haidine ie kie ko haa saedianaa God ana hahe Siokonize, 
Collect. 


GOD hahuana nanama, Mamaa amasine, Oko haahola naa 

lio isulilana walumalau, emi ko saediana amu hahe Sio- 
konine e hune o toliase mai huni emi; na emi ko eitanaio, 
huni oke usuneinie mui Angel hunie siokonine ana walumalau 
ie, kire ke lio odoiemi ; na siokonilamami tai leni, peira Maai 
na mui Angel kire ko haamau tarau ileune, Toe na Kale na 
Lioa Maai, e taataa God oto di oto di. Amen. 


Olitana Haatolava, Ruana na Haatolana 16. 13. 


KE luluisulie ilenimaena e hiu heidine, na oke siosiokonie 
lehu ni manada corn na manie lehu ni huhu vine; na oke 
rikerike pei maomao ioe, na kalemu mane, na keni na mui kou- 
kouhe ioe mui mane, na mui koukouhe ioe mui keni, na mui 
Levi, na mui mehuara, na mui reiine, na kira nao ko oo imaara 
para ioe, e hiu heidine oke luluisulie na oke ieilenimae hunia 
Lord God oe ana lehu a God kei lio hilesie marana : aena 
nena a Lord God ioe kei haadienaao na ahutana tootoolamiu 
a hune kau, na ahutana mui palona oto laona nimemu, na 
oke ileilenimae haliite. 


Tataroha Diana. S. John 4. 34-38. 

MU KANA HUNI NAU MAAINT. 


“ Sweet Sacrament Divine” 


Jesus, Kalena God, 

E tai o nuei ue 

Peie raranana 

Tae ana Bread na Wine. 
Oke rani emi mei ; 
Oke sinelie saemami ; 

Ni loonai nio 

Ana Sacrament ie. 


Jesus a haauri 
Ana Sacrament Maai, 
Mala o unue kau 
Hune muini ioe. 

Emi kaa lio hule amu, 

Tae emi hiwalaimoli ; 
O unue hasioku ie! 
Na apuku ienini ! 


Jesus aena rara, 
Na manikulu ana, 
Emi pouruuru ie 
Kalikali O. 

Emi ko alele ni kana, 

Kana ni saedianaza, 
Kana ni palahena 
Hahe manatamu, 

Jesus, God nanama, 
Tohunei Kalena God, 
Neie rara na dani, 
Jesus o hule oto mai. 

Sac asie mui roroana iemi, 

Oke amasi emi ; 
Haamaeraa sae mami 
Aleini Toe, 

A. & M. 318 
Nie Bread ure ileni 
Hasiomu amami ; 
O haanau emi oto, 
Oke haauri emi; 
Oke haa susu emi 
Emi kira akohe. 


Nie mai kaokao 

Emi ke inuhie Apumu ; 
Mui malaka i Sapemu 

Ni kuraa sapemami. 

Oke rau amami 

Emi mui kalemu, Amen, 


3 


M.M.H.B. 65 
Jesus, ilalo ana Sacrament 

Poupou nou kaa lesie. 
Tae maelana e lae ilenine 

Emotahie aena ineu. 


Jesus, ilalo Sacrament 
Hasiomu nou kaa lese, 

Tae hasiomu ola ni na 
Kire rapuse aena ineu, 


Jesus, ilalo ana Sacrament 
Apune nou kaa lese, 

Tae kaokao talana mu epu 
E ahe i Calvary aena ineu, 

Jesus, ilalo ana Sacrament 
Mamu nou kaa lese, 

Tae mui Angel ko lelese 
Walo kaukau aena ineu, 


Jesus, mone e hanui eu 
Tae a God kie kaa lese, 
E lokoa mo inoni peie God 
Ana Sacrament na ineu. Amen, 


4 
A. & M. 197 
Alaha ni manatana 
Ke kaka-kalieu ; 
Nou saa maohi tewa 
A Lord ineu oto hu. 


Nou takalo, na nou qeu, 
Osi lio odoiau, 

O tola maneko aku, 
Nou oli ni ilenimaeza, 


Manatamu e saa aopa 


Kei naoku oto tarau, 
Nou neu ana Naula ni Lioa 
La hahalisi neune wai. 


Tae poupou Toe, 
Ke io inaoku, 

Naula o nie oto, 
Hasiomu e Maai. 


Tohunei ola ni inu ana, 
Apumu e Maai, 

Manataku e weo kau 
Enei ilenimaena. 


Oke io karainieu 

Reune kaline ni maena, 
Oke lau hahieu tarau 

Ana mui resize ni Lioa, 

Kei urine ana poniku 
O saa aopa ike, 
Nekei haasae dianaao 
I nume ioe oto di. Amen. 


5 


E.H. 329 


Tord, haamae nime mami 
Ehele ana Bread Maai ; 
Nidu memi e inu ana Wine 
Mane nidupu hunie na ini, 


Alinamami 6 ronoa 
Mui tohunei wala 
Kire ke io i saemami' 
Mane mui ola taewau, 


Mea mami e sulue 

“ Maai, Maai ” hunio, 
A tarohainie tarohamu, 
Ani wala oto toohu. 


Maamai e lese, Lord, 
Mui ola ni anoa, 
Da emi ke lesio 
Taau ana raranamu. 


Haa aliue aemami, Lord, 

Emi sili nume joe; 

Haa naue sapemami 

Da hune ka mauri oto hu. Amen: 


6 


A. & M. 300 
Lahea Satana Lord Jesus, 
Angel haamau ana, 
Sulue rorodara huni, 
Lahea, lahea, lahea, 
Satana Lord Jesus. 

Mui kale ni rara ke lahea 

Enue liue sato, 

Jesus ineie ni rara, 
Lahea, lahea, lahea, 
Satana Lord Jesus. 


Mui martyr ke lahea God 

Kire mai laulau, 

Jesus aena maurihe, 
Lahea......... 


Mui kale ni Israel ke lahea, 

Hoosilada kau inao, 

Jesus e mani henui kie, 
Lahea........ - 


Mui kalena David ke lahea, 
David haamau ana 
Jesus Kalena, na Kalena God, 


Kira orahaa e inu wei 

Kire na mana inao; 

Jesus Wine e malimali, 
Lahea........ F 


Mui komu na mala lou, 

Omu ke manatadiana, 

Omu ke alele ni kana, 
Lahea......... Amen. 


Dano kire hasie oto 
E paine oto ileni, 
Mamalutana 

E lai melamu. 


Ini ko sare mauri, 
Ke takoie mai 
Sapena ko mano, 
Na kei qie lou. 

Hiolona haike leune 
Aena dano ie, 

Kie ko nana, 
Ewena ni inu. 


Dano ie dano ure ileni 


God Mamaa e hasie, 
Kie ke mano mai 
Ni ado ana. 


Soire mai mui malahuke, 


Kie ke mani naa; 
Huni kie ke mani 
Houleinie. 


God Mamaa, e haahola 


Kale haauri ; 
Lioa ko haauri, 
Kie oto, Amen, 


A. & M. 323 


Nou kaa sada; Lord, tohunei maai, 


Huni oke lac mai seku, 
Tae oke unue tolahamu, 
A orahaa ke mauri, 


Maurihaaku ; e haasada, 
Lehu talamu haike ; 


Okei lae mai urite seku, Lord, 


Unue, nehe mauri. 


Nou kaa sada; Lord, tohunei maai, 


Tae o ado hunieu, 
Apumu tohusei ola 
E ahe itehulaku, 

‘“ ANIMA CHRISTI” 


Nou kaa sada ; tae, Ioe Lord, 
Neke nau ana naula ni Lioa, 
Hasiomu neke naue, 
Apumu neke inu. Amen. 


“ANIMA CHRISTI.” 


Mauri haana Christ, haa maai ou. 

Sapena Christ, haauri eu. 

Apuna Christ, haa laelae au. 

Wai manie parapara ana Christ, lotohi eu, 
Sape salune a Christ, haasusu eu. 

A Jesus tohunei diana, oke rono au, 

I lalona mui halota amu e mumuni cu. 
Manie o toli asi eu, manie nou opa manio, 
Manie Satan a maelona eure honisi eu. 
Ana haidine mae laku oke soi eu; 

Oke teuri, Lae mai sulieu. 

Oke da, peire maai Oe, 

Neke soihaamanikuluao, 

Oto di oto di. Amen, 

PALAHENA. 


T Mane o isita lauleu, keu tae oke pouruuru, oke saie mei wala ie, 


AMAA hahuana amasine, o nanatainie tolahamami uri e 
mamaela, na emi kaa saka ike huni peilamami, tae oke 
amasiemi momei konikonihe ioe, na oke sae asie mui takalona 
emi deui laona Nau Maaine siiri, ohe manata mami ohe aopa, 
na sae mami ohe lai takalo na emi ko weo ani eitanai lemu. 
Tae manata mami e diana hunio, Lord, na saemami e madoro 
tane ni luluisulio. Mamaa, oke sae ase mui roroana iomi ana 
Kalemu e toliasie oto mai honotamami, a Jesus Christ a Lord 
emi, Amen, 


Mei Wala ni Palahena. 


OKO saidiana amu, Lord, Lord Mamaa hahuana nanama, 

God saamaso oto oo, ana o haanau ni amasine ahu, ineu 

inoni ni orahaa, ana mui tohunei neula, ana Sapena na Apune 
a Kalemu, a Lord neu a Jesus Christ. 


Nou kaa malisine ike, aena na me ola diana haike aku, ana 
ineu oto mei konikonihe oe nou takalo oto inaomu na mane o 
leilei eu hahi; tae oke sae are mui roroama ineu; na oke 
haaurie mauri haaku. 


Na oke da Sacrament ie ke nei resine ni ahotaa honosi 
eu mane Satan; huni ke nei talo honosi eu manie walu 
malaohona ; huni ke taase mani eu moi sae haraline ; huni 
ke haapanaa manata dianana ineu, hune nekesi rono rako 
na neke io pee haameimeialaku ; hunie ke taane maniau 
haitohena na saewasuze ; huni ke haapaina au ana moi 
reisaena na ana odotaine. 

JESUS tohunei diana, Oke iohu oto pei eu, na oke da neke 
io hu oto peio; huni nehe peire ana naune ni rara nena, okei 
da huni kira tei manatada e toohio, ana dine oreta taau ana 
alahana ni leni. 


GoD Lioa Maai, Oke nao nakue, na oke haaliu eu ilaona 
walumalau ie; na oke tole au ilaona ilenimaena oto hu tai 
leni, e saa mano oto di, na alahana ioe kei lae mai, oke meuri 
na oke alaha peie Mamaa na Kale, taataa God kaa to ore 
talana, Amen. 


MAMAA ni saedianana na ni sae amasine, O usu neinie 

Angel ioe e haanaue a Elijah ana mui neulaa ni leni, na 
e taelai esi neu na e inu oto esi laelae ana e nau neene e haia- 
walai heidine esi lai i hule Horeb tolai henuemaai ioe; emi ko 
palaheo pei saedianana ana Satamu ana o haanau emi siiri ana 
Bread ni meurihe, huni ke haasusue maurihaamami, mane emi 
weo lou ana sului Wine ure ileni. Emi ko eitanaio, Oke haa- 
laelae emi ana mui neula ie, mane emi weo lou, na mane mau- 
rihaamami e moumoutei ani palona diana, na emi kesi luluisu- 
lio ani lae sapemawana ilaona hanue sale emi kesi hule ana 
toloi henue maai ioe Zion tai leni ; ana Jesus Christ a Lord 
ineu, Amen, 


OD, O toliasi ni amasine mai hunieu siiri ne nou lae ana 
Sacrament ana Hasiona Kalemu na ana Apune e tohunei 
diana, ne saeku ko saediana amu na niduku ko palaheo aena 
ana manatamu e diana, Lord, noko saediana amu hune oke 
haausuli eu, hune neke nei sae haamau ana tolada diana ie; 
hune neke haahioloau, hune naula o niie oto mai ne oke haa- 
halue saeku neke sae diana amu na palonaku ke diana 
inaomu; na mane nou palo ani wawa oto mola ana ineu oto 
tohunei Kalemu, ana o haa nau eu oto, ne oke haausulieu 
hune neke korainio, na oke lau hahieu ana mui niine ni Lioa 
na ana na dine, Lord, oke tolakonieu hune neke lese a haauri- 
leku, ana Jesus Christ a Lord ineu. Amen. 


PALAHENA 39 


PSALM 117. 


MU ke saediana ana Lord, mui inoni a Lord: mui komu 
ni inoni omu ke palahea. 


Ana amasine ineie e paine huni kie : na tolahana e walai- 
moli otu hu. Omu ke lahea Lord. 

Manikuluana hunia Mamaa: na hunia Kale, na a Lioa Maai; 

Mala waite, na oto malana: e saa mano oto oo. Amen, 


